
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO ĮKEISTI PASKESNIU ĮKEITIMU ŽEMĖS SKLYPO NUOMOS TEISĘ, ĮKEIČIANT PASKESNIU ĮKEITIMU NUOSAVYBĖS TEISE PRIKLAUSANTĮ PASTATĄ VALSTYBINĖS ŽEMĖS SKLYPE (KADASTRO NR. 7157/0003:397), ESANČIAME RADVILIŠKYJE, DARIAUS IR GIRĖNO G. 62

2024 m. birželio 20 d. Nr. T-
Radviliškis

Vadovaudamasi Lietuvos Respublikos civilinio kodekso 4.171 straipsnio 7 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 54 punktu, atsižvelgdama į Loretos Petkevičienės individualios įmonės 2024 m. birželio 6 d. prašymą (registracijos DVS „Kontora“ Nr. G-3804 (8.21 K), Radviliškio rajono savivaldybės taryba n u s p r e n d ž i a:
. Pritarti, kad įkeičiant paskesniu įkeitimu Loretos Petkevičienės individualiai įmonei nuosavybės teise priklausantį pastatą (unikalus Nr. 7197-2001-4012), esantį 0,0910 ha ploto valstybinės žemės sklype (kadastro Nr. 7157/0003:397, unikalus Nr. 7157-0003-0397), adresu Radviliškis, Dariaus ir Girėno g. 62 (toliau – Žemės sklypas), paskesniu įkeitimu būtų įkeista šio žemės sklypo nuomos teisė, atsiradusi Nekilnojamojo turto registre (registro Nr. 71/18438), įregistruotos 2002 m. lapkričio 22 d. Valstybinės  žemės nuomos sutarties Nr. N71/02-0145, pagrindu.
. Nustatyti, kad:
. sutikimas įkeisti Žemės sklypo nuomos teisę išduodamas, jeigu Žemės sklypo nuomos teisė įkeičiama tam pačiam kreditoriui, kuriam įkeičiami išnuomotame žemės sklype esantys statiniai;
. atsiradus aplinkybėms, numatytoms teisės aktuose, valstybinės žemės nuomos sutartis, kurios pagrindu įgytą nuomos teisę įkeisti duodamas šis sutikimas, bus pakeista arba nutraukta šalių susitarimu, o šalims nesusitarus – teismine tvarka; 
. šis sutikimas galioja ne ilgiau negu 3 mėnesius nuo jo išdavimo dienos.
. Įpareigoti Architektūros ir urbanistikos skyrių ne vėliau kaip per 3 darbo dienas nuo Tarybos sprendimo įsigaliojimo informuoti Loretos Petkevičienės individualią įmonę apie priimtą Tarybos sprendimą ir pateikti jo kopiją.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus Loretos Petkevičienės individualios įmonės 2024 m. birželio 6 d. prašymą leisti įkeisti valstybinės žemės sklypo nuomos teisę. Sprendimo tikslas gauti Radviliškio rajono savivaldybės tarybos pritarimą įkeisti 0,0910 ha ploto valstybinės žemės sklypo (kadastro Nr. 7157/0003:397), esančio Radviliškyje, Dariaus ir Girėno g. 62, nuomos teisę, pastato savininkui įkeičiant nuosavybės teise priklausantį pastatą.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė.
.	Kaip šiuo metu yra reguliuojami sprendimo projekte aptarti teisiniai santykiai.
Valstybinės žemės nuomos įkeitimą reglamentuoja Kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 54 punkte nurodyta, kad žemės nuomininkas įkeisti žemės sklypo (jo dalies) nuomos teisę gali tik gavęs valstybinės žemės nuomotojo sutikimą, kuris duodamas, kai įkeičiami išnuomotame žemės sklype esantys statiniai ar įrenginiai (jų dalys), ir valstybinės žemės sklypo nuomininkas tinkamai vykdo įsipareigojimus pagal nuomos sutartį. Kai valstybinės žemės sklypo (jo dalies) nuomos teisė įkeičiama paskesniu įkeitimu, prašant išduoti sutikimą, valstybinės žemės nuomotojui pateikiamas pirmesnio kreditoriaus sutikimas.
Žemės sklypo nuomininkas tinkamai vykdo įsipareigojimus pagal nuomos sutartį, kreditoriaus sutikimą pateikė.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Loretos Petkevičienės individualios įmonės 2024 m. birželio 6 d. prašymas.  
2002 m. lapkričio 22 d. Valstybinės  žemės nuomos sutartis Nr. N71/02-0145.
AB „Swedbank“ 2024 m. birželio 6 d. raštas Nr. SR-24-9380.

